### 

### **Jäsenkirje elokuu 2023**

Hei jäsenemme!

Ja mukavaa alkanutta syyskautta! Yhdistyksen säännöllinen kerhotoiminta käynnistyy viikolla 36 eli 4.9. alkaen. Tässä kirjeessä saat lisätietoa tulevan toimintakauden eli syksyn 2023 - kevään 2024 toiminnasta.

Ja sitten tärkeää kerhotietoa: Kerhoihin ilmoittautuminen on nyt käynnissä. Ilmoittautumislinkki löytyy yhdistyksen kotisivuilta Kerhot -välilehdeltä, jossa on myös muuta tärkeää lisätietoa kerhoista. **HUOM!** Kaikkiin kerhoihin tulee ilmoittautua uudelleen eli vanhana kerholaisena ei ole mahdollista jatkaa. Näin varmistamme, että jokaisella on yhtäläinen mahdollisuus päästä mukaan toimintaan. Kerhopaikat täytetään ilmoittautumisjärjestyksessä eli kannattaa olla nopea. 😊 Kerhopaikat vahvistetaan viikolla 34.

**HUOM!** Kerhoihin tulee AINA ilmoittautua sähköisellä lomakkeella myös kokeilukerralle, eikä kerhoihin voi ilmoittautua paikan päällä. Jos et halua jatkaa kokeilukerran jälkeen, ilmoita siitä toimistolle heti kokeilukerran jälkeen.

Muistathan pitää yhteystietosi ajan tasalla, jotta saat uuden kerhokalenterin ja ilmoittautumisohjeet ajoissa tiedoksi. Jos yhteystiedoissasi on korjattavaa, ole yhteydessä toimistollemme.

Säännöllisestä kerhotoiminnasta löydät lisätietoja: <https://www.oketuki.fi/Kerhot/>

### Toimintaa ja tapahtumia – kesä ja syksy 2023

* **Oketuki Olkkari** tiistaisin klo 12.30-14.00 Kumppanuuskeskuksen Kahvilassa 22.8., 19.9., 17.10., 21.11. sekä 12.12.
* **Elojamit** järjestetään Nuijamiesten lavalla to 24.8. klo 14–18. Esiintyjä Valentin ja Afrikan tähti. Karaoke, kettinginheittoa, maksullinen ravintola. Liput 10€.
* **Kipponit -ponipihan satumetsäretki** perhetapahtuma lauantaina 2.9. klo 12–14. Ilmoittaudu [https://forms.gle/JT2enHru4DnNbbTZ9 21.8](https://forms.gle/JT2enHru4DnNbbTZ9%2021.8) 21.8. kello 15.00 mennessä. Maksuton sisäänpääsy, omat eväät.
* **Suunnistus –ja ulkoilutapahtuma perheille** su 1.10. klo 13.30-15.30 Oulunsalon nuorisoseuran talolla, os. Neuvoksenkuja 2, Oulunsalo. Suunnistusreitti kulkee Oulunsalon keskustan tuntumassa. Oulunsalon Vasaman suunnistusjaoston jäsenet opastavat ja ohjaavat osallistujia suunnistuksen saloihin. Nuorisoseuran talon pihapiirissä on myös valokuvasuunnistusta ja pihapelejä. Kahvitarjoilu. Ilmoittautumiset 22.9. mennessä: <https://forms.gle/qbjxugndHjjfeZaS>7 Tapahtuma on maksuton!
* **Nuokkarit** alkavat syksyllä! Nuorten kerho (13-20- vuotiaat) Lämsänjärven leirikeskuksessa tiistaisin klo 17.30-19.00. Syksyn päivät: 29.8., 26.9., 24.10. ja 7.11. Järjestäjä seurakunta.
* Odotettu **salibandytapahtuma** **Marrasturnaus** Haukiputaan Jatulissa pe 17.11. Lisätietoja turnauksesta tulee syksyn aikana, seuraa tiedotustamme.
* Muistathan **tapahtumakalenterimme**? Sieltä löydät monia mukavia tapahtumia. Kurkkaa lisää kotisivuiltamme <https://www.oketuki.fi/toiminta/tapahtumakalenteri>.
* Tarvitsetko **digiopastusta**? Ole yhteydessä **Verkko haltuun -hankkeen** Kaisa – tai Sirpa- ohjaajaan. Yhteystiedot yhdistyksen kotisivuilta. Kuukausittain hanke järjestää avoimen digikahvilan Kumppanuuskeskuksella. Jos sinulla on aikuisten kehitysvammaisten ryhmätoimintaa esim. asumis-tai päivätoimintayksikössä, niin voit kutsua hankkeen digiparkkitoiminnan paikan päälle.
* **Tokkaleirit -** Pikku -syötteellä: Syksyn leiri 29.9.-1.10.2023, ilmoittaudu 31.8.2023 mennessä ja talven leiri 24.-26.11.2023, ilmoittaudu 31.10.2023 mennessä osoitteeseen [tokkaleiri@pikkusyote.fi](mailto:tokkaleiri@pikkusyote.fi). Lisätietoja Erin Melán, nuorisotyön koordinaattori p. 041 795 1367. [erin.melan@pikkusyote.fi](mailto:erin.melan@pikkusyote.fi)
* **Joulujuhla** 15.12. klo 17-19 yhteistyössä seurakuntien kehitysvammaistyön kanssa. Lisätietoja myöhemmin
* **Kehitysvammaisten Tukiliiton** toimintaa:
  + [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

* Yhdistyksen kotisivut löytyvät osoitteesta [www.oketuki.fi](https://www.oketuki.fi/). Löydät sieltä ajankohtaset tiedotteet ja Oulussa tapahtuu -sivun, jonne kootaan alueen muiden toimijoiden tapahtumia ja toimintaa.
* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä. 😊

### Ajankohtaista yhdistyksen edunvalvonta –ja vaikuttamistyöstä

* Yhdistyksen **edunvalvonta- ja vaikuttamistoimikunta** keskittyy syksyn aikana päivä- ja työtoiminnan toteutumisen seurantaan. Toimikunta valmistelee myös asumisseminaaria yhteistyössä Pohteen kanssa. Seminaari toteutuu loppuvuoden tai kevään 2024 aikana.

Voit olla edunvalvonnan asioissa yhteydessä toimikunnan pj Maijaan (maija.pelkonen@gmail.com) tai toimistollemme.

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti [annemari.eskola@oketuki.fi](mailto:annemari.eskola@oketuki.fi)

Minna Lintulahti, puheenjohtaja. Puh. 040 544 8669, s-posti [minna.lintulahti@oketuki.fi](mailto:minna.lintulahti@oketuki.fi)

Jenni Warsell, yhdistystyöntekijä. Puh. 045 315 1870, s-posti [toimisto@oketuki.fi](mailto:toimisto@oketuki.fi)

Elokuun terveisin,

**Minna Lintulahti**

**Annemari Eskola**

**Jenni Warsell**